KOMISSION TÄYTÄNTÖÖNPANOASETUS (EU) 2020/1478,

annettu 14 päivänä lokakuuta 2020,

täytäntöönpanoasetuksen (EU) 2015/1375 muuttamisesta trikiinivalvontaan liittyvien näytteenoton, osoittamiseen käytettävän vertailumenetelmän ja tuontiedellytysten osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 18 artiklan 8 kohdan a alakohdan,

on kuullut pysyvää kasvi-, eläin-, elintarvike- ja rehukomiteaa,

sekä katsoo seuraavaa:

(1) Asetuksessa (EU) 2017/625 vahvistetaan säännöt, jotka koskevat toimivaltaisten viranomaisten suorittamaa virallista valvontaa ja niiden muita toimia ihmisravinnoksi tarkoitettujen eläinperäisten tuotteiden tuotannon yhteydessä.

(2) Trikiini on loinen, jota voi esiintyä trikiinitartunnalle alttiiden lajien, kuten sikojen, lihassa ja joka aiheuttaa elintarvikevälitteisen taudin kontaminoitunutta lihaa syöneissä ihmisissä. Komission täytäntöönpanoasetuksessa (EU) 2015/1375 (2) vahvistetaan erityiset säännöt lihan trikiinitarkastuksille, joihin kuuluvat myös kaikkien teurassikojen lihanäytteiden laboratoriotutkimukset.

(3) Trikiinitutkimuksen tuloksia odotettaessa ruhot voidaan tietyin edellytyksin leikata enintään kuuteen osaan. Tiettyjen kotieläiminä pidettävistä sioista saatavien tuotteiden valmistuksessa ruho on leikattava lämpimänä tätä useampaan osaan ennen kuin trikiinitutkimuksen tulokset ovat saatavilla. Tällaisten tuotteiden tapauksessa olisi sallittava ruhon leikkaaminen useampaan osaan, kunhan lihan turvallisuus varmistetaan.

(4) Täytäntöönpanoasetuksessa (EU) 2015/1375 säädetään poikkeuksesta, jonka mukaan siat voidaan vapauttaa unioniin saapumisen yhteydessä tehtävästä trikiinitutkimuksesta, jos ne tulevat virallisesti trikiinistä vapailta tiloilta, joilla noudatetaan valvottuja pito-olosuhteita. Kolmas maa voi soveltaa tätä poikkeusta ainoastaan siinä tapauksessa, että se on ilmoittanut komissiolle tällaisen poikkeuksen soveltamisesta ja komissio on sisällyttänyt sen tätä tarkoitusta varten laatimaansa luetteloon.

(5) Näiltä osin asetuksen (EU) 2015/1375 13 artiklassa viitataan komission asetuksessa (EU) N:o 206/2010 (3) ja komission päätöksessä 2007/777/EY (4) lueteltuihin kolmansiin maihin. Asetus (EU) N:o 206/2010 ja päätös 2007/777/EY kumotaan komission delegoidulla asetuksella (EU) 2020/692 (5)21 päivästä huhtikuuta 2021. Mahdollisuudesta vahvistaa luetteloita trikiiniä koskevia poikkeuksia soveltavista kolmansista maista olisi tästä syystä ja yksinkertaistamisen vuoksi säädettävä suoraan kyseisessä täytäntöönpanoasetuksessa.

(6) Asetuksen (EU) 2017/625 126 artiklan 2 kohdan c alakohdassa ja komission delegoidun asetuksen (EU) 2019/625 (6) 13 artiklassa edellytetään, että tiettyjen eläinten ja tavaroiden lähetysten mukana seuraa virallinen todistus siitä, että kyseiset eläimet ja tavarat ovat asetuksen (EU) 2017/625 1 artiklan 2 kohdassa tarkoitetuissa säännöissä vahvistettujen asiaankuuluvien vaatimusten mukaisia. Täytäntöönpanoasetuksen (EU) 2015/1375 14 artikla, jonka mukaan virallisiin todistuksiin, jotka on tarkoitettu elävien kotieläiminä pidettävien sikojen unionin sisäiseen kauppaan ja tällaisten sikojen ja niiden lihan unioniin suuntautuvaan tuontiin, on sisällytettävä vakuutus trikiinitutkimuksesta tai tilan trikiinitilanteesta, on näin ollen käynyt tarpeettomaksi, joten se olisi kumottava.

(7) Täytäntöönpanoasetuksen (EU) 2015/1375 liitteessä I olevassa I luvussa vahvistetaan vertailumenetelmä trikiinin osoittamiseksi kotieläiminä pidettävien sikojen ruhosta otetuissa näytteissä. Kansainvälinen standardisoimisjärjestö hyväksyi vuonna 2015 maailmanlaajuisen standardin ISO 18743;2015, jossa määritellään menetelmä Trichinella spp:n toukkien osoittamiseksi ihmisravinnoksi tarkoitetussa yksittäisten eläinten ruhojen lihassa. Täytäntöönpanoasetuksessa (EU) 2015/1375 vahvistettu trikiinien osoittamiseen käytettävä vertailumenetelmä on standardin ISO 18743:2015 vaatimusten mukainen.

(8) Sen vuoksi on aiheellista korvata asetuksessa (EU) 2015/1375 esitetty vertailumenetelmä standardilla ISO 18743:2015 ja saattaa näin unionin vertailumenetelmä yhdenmukaiseksi kyseisen maailmanlaajuisen standardin kanssa. Näin voidaan helpottaa sianlihan vientiä unionista luomatta lisää vaatimuksia tai rasitetta eurooppalaisille laboratorioille, jotka käyttävät virallisen valvonnan vertailumenetelmiä.

(9) Koska asetus (EU) N:o 206/2010 ja päätös 2007/777/EY kumotaan vasta 20 päivästä huhtikuuta 2021, kolmansien maiden luetteloon ja todistusmalleihin tehtäviä muutoksia olisi sovellettava vasta kyseisestä päivästä.

(10) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan täytäntöönpanoasetus (EU) 2015/1375 seuraavasti: 1) Kumotaan 2 artiklan 3 kohdan toinen alakohta. 2) Lisätään 3 artiklaan 5 kohta seuraavasti: ”5. Poiketen siitä, mitä 2 artiklan 3 kohdassa säädetään, ja sen jälkeen kun toimivaltainen viranomainen on antanut hyväksynnän, a) ruhot voidaan leikata teurastamon yhteydessä olevassa tai erillisessä leikkaamossa edellyttäen, että i) toimivaltainen viranomainen on hyväksynyt menettelyn; ii) ruhon tai sen osien määränpäänä on enintään yksi leikkaamo; iii) leikkaamo sijaitsee jäsenvaltion alueella; ja iv) kaikki ruhon osat todetaan ihmisravinnoksi kelpaamattomaksi, jos ruhosta otettu näyte on positiivinen; b) kotieläiminä pidettävien sikojen ruhot voidaan leikata useampaan osaan samoissa tiloissa tai teurastamon yhteydessä olevassa leikkaamossa edellyttäen, että i) toimivaltainen viranomainen on hyväksynyt menettelyn; ii) tiettyjen tuotteiden valmistaminen edellyttää ruhon leikkaamista lämpimänä; iii) kaikki ruhon osat todetaan ihmisravinnoksi kelpaamattomaksi, jos ruhosta otettu näyte on positiivinen.” 3) Muutetaan 4 artikla seuraavasti: a) Korvataan 1 kohdan ensimmäinen alakohta seuraavasti: ”Edellä 2 artiklassa tarkoitettuja ruhoja tai niiden osia, lukuun ottamatta 3 artiklan 5 kohdassa tarkoitettuja, ei saa viedä pois teurastustiloista ennen kuin trikiinitutkimus antaa negatiivisen tuloksen.” b) Korvataan 3 kohta seuraavasti: ”3. Jos teurastamossa on käytössä toimivaltaisen viranomaisen virallisesti hyväksymä menettely sen varmistamiseksi, ettei mitään tutkittujen ruhojen osaa viedä pois teurastustiloista ennen kuin trikiinitutkimus on antanut negatiivisen tuloksen, tai jos 3 artiklan 5 kohdassa säädettyä poikkeusta sovelletaan, asetuksen (EU) 2017/625 18 artiklan 4 kohdassa säädetty terveysmerkintä voidaan tehdä ennen kuin trikiinitutkimuksen tulokset ovat saatavilla.” 4) Korvataan 13 artiklan 2 kohta seuraavasti: ”2. Ainoastaan liitteessä VII luetellut kolmannet maat voivat soveltaa 3 artiklan 2 ja 3 kohdassa säädettyjä poikkeuksia ilmoitettuaan komissiolle näiden poikkeusten soveltamisesta.” 5) Kumotaan 14 artikla. 6) Korvataan liitteessä I oleva I luku seuraavasti: ”I LUKU OSOITTAMISEEN KÄYTETTÄVÄ VERTAILUMENETELMÄ Näytteiden tutkimiseen trikiinien osoittamiseksi käytettävä vertailumenetelmä on ISO 18743:2015.” 7) Lisätään liite VII seuraavasti: ”LIITE VII 13 artiklan 2 kohdassa tarkoitettua poikkeusta soveltavat kolmannet maat

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Asetuksen 1 artiklan 4, 5 ja 7 kohtaa sovelletaan 21 päivästä huhtikuuta 2021.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä lokakuuta 2020. Komission puolesta Ursula VON DER LEYEN Puheenjohtaja

(1) EUVL L 95, 7.4.2017, s. 1.

(2) Komission täytäntöönpanoasetus (EU) 2015/1375, annettu 10 päivänä elokuuta 2015, virallisia lihan trikiinitarkastuksia koskevista erityissäännöistä (EUVL L 212, 11.8.2015, s. 7).

(3) Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista (EUVL L 73, 20.3.2010, s. 1).

(4) Komission päätös 2007/777/EY, tehty 29 päivänä marraskuuta 2007, eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta (EUVL L 312, 30.11.2007, s. 49).

(5) Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).

(6) Komission delegoitu asetus (EU) 2019/625, annettu 4 päivänä maaliskuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista (EUVL L 131, 17.5.2019, s. 18).